Hensikt med registrering

De somatiske enhetene lokalisert på haukelandsområdet skal daglig registrere oversikt over sin sengekapasitet i sykehusets system for å gi et godt beslutningsgrunnlag for operativ ledelse.

Personell prosedyren gjelder for

Ansvarlig sykepleier og representant til kapasitetsmøte utpekes i hver av disse avdelingene/klinikkene:

Hjerteavdelingen

Hode/hals-Øye sengepost

Hud-Revma sengepost

Kirurgisk klinikk

KK Gynekologisk avdeling

Kreftavdelingen

KSK intensiv

Lungeavdelingen

Medisinsk klinikk

Mottaksklinikken

Nevrokirurgisk avdeling

Nevrologisk avdeling

Ortopedisk klinikk

Fremgangsmåte

Registeringen skal gjøres samlet for nevnte enheter innen kl. 13:00 hver dag, slik at oversikten er klar til kapasitetsmøte.

Ansvarlig sykepleier og representant til kapasitetsmøte utpekes i hver av avdelingene/klinikkene nevnt over. I enheter med flere sengeposter registreres kapasitet for hver post, og samlet verdi tas med til kapasitetsmøtet.

Gå på Innsiden – venstre meny – Rapporter – Kapasitetsmøte

Trykk på senge-ikonet som kommer opp
og legg til «Nytt element»

Ta utgangspunkt i innmeldt postvis oversikt, vurder samlet kapasitet for enheten og fyll ut skjema

Finn din enhet i menyen under «Avdeling/klinikk»

Fyll inn kontaktnummer for meldepunktet i enheten

Flytteliste: Før inn antall pasienter som er klarert for flytting ut av avdeling, og til hvilken avdeling

Forventet kapasitet:

Grønt	Forventer at det blir ledige senger i løpet av dagen.
Gult	Forventer at det blir fullt men ingen korridorpasienter. Behov for å iverksette flytteliste.
Rødt	Forventer fullt belegg og korridorpasienter. Trenger hjelp. Identifiser pasienter som kan flyttes, evt. annen type hjelp.

Status kapasitet etter planlagt ut- og innskriving: Trykk på menyen under «Status», og vurder ut fra tre alternativer:

Grønt	Har ledig kapasitet.
Gult	Fullt, men vi klarer oss.
Rødt	Trenger hjelp.

Før inn antall ledige enerom

Før inn antall pasienter som er meldt utskrivningsklare (ferdigbehandlet = FB) til kommunen

Under «Merknad» kan du angi f.eks. redusert sengetall, pasienter som er godkjente og venter på plass for overflytting til annen nivå 2-enhet mv.

Beslutninger etter kapasitetsmøtet oppsummeres av koordinator i Akuttmottak nederst i beleggsoversikten.

Referanser

1.2.3-10	Flytteliste v/kapasitetsmessige hensyn
1.2.3-26	Flytting av pasienter ved plassmangel (overflytting og utlokalisering)
1.2.3-27	Overflytting og utlokalisering av pasienter (kortversjon)
1.4.1-14	Kapasitetsmøte for somatiske enheter på haukelandsområdet

Endringer siden forrige versjon

Endret fra Retningslinje til Prosedyre. Presisert hva prosedyren gjelder i tittelen. Lagt til kriterier for innmelding av forventet kapasitet på dagvakt (fargekoder). Oppdatert interne referanser. Kortet ned revisjonsintervall.